CELEX: C2006/010/24
Language: sk
Date: 2006-01-14 00:00:00
Title: Vec C-391/05: Návrh na začatie prejudiciálneho konania podaný uznesením Finanzgericht Hamburg z  30. augusta 2005 , ktorý súvisí s konaním: Jan de Nul N.V. proti Hauptzollamt Oldenburg

14.1.2006   
            
            
               SK
            
            
               Úradný vestník Európskej únie
            
            
               C 10/12
            
         Návrh na začatie prejudiciálneho konania podaný uznesením Finanzgericht Hamburg z 30. augusta 2005, ktorý súvisí s konaním: Jan de Nul N.V. proti Hauptzollamt Oldenburg
   (Vec C-391/05)
   (2006/C 10/24)
   Jazyk konania: nemčina
   Finanzgericht Hamburg podal uznesením z 30. augusta 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Jan de Nul N.V. proti Hauptzollamt Oldenburg a bol doručený kancelárii Súdneho dvora 31. októbra 2005.
   Finanzgericht Hamburg žiada Súdny dvor, aby rozhodol o nasledujúcich otázkach:
   
               1.
            
            
               Ako má byť chápaný pojem „vody Spoločenstva“ v zmysle článku 8 ods. 1 písm. c) prvého pododseku smernice 92/81 (1) vo vzťahu k pojmu „vnútrozemské vodné cesty“ v zmysle článku 8 ods. 2 písm. b) smernice 92/81?
            
         
               2.
            
            
               Je potrebné prevádzku lodí s nasávacím úložným priestorom (takzvané Hopperbagger) vo vodách Spoločenstva celkove považovať za plavbu v zmysle článku 8 ods. 1 písm. c) prvého pododseku smernice 92/81 alebo treba rozlišovať medzi rôznymi druhmi činnosti počas ich použitia?
            
         
      (1)  Ú. v. ES L 316, s. 12.